|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Amosis** |
| --- |
|  |
| Aštuonioliktoji Egipto dinastija |
| Mirė | 1525 m. pr. m. e. |
| Tėvas | Taa II |
| Sutuoktinis (-ė) | Amosė Nefertarė |
| Vaikai | Meritamun,Tair –Kasmut,Satamun,Saamen,Aahotep,Amenchotepas I,Satkamė,Hentameh,Amosė |
| Egipto faraonas |
| Valdė | 1550 m. pr. m. e.-1525 m. pr. m. e. |
| Ankstesnis | Kamos |
| Vėlesnis | Amenchotepas I |
|  |
|  **Vikiteka** | Amosis |

**Amosis** (**Ahmose**, m. 1525 m. pr. m. e.) – pirmasis aštuoniolikto Egipto dinastijos faraonas. Faraono Sekenenrės (Taa II) sūnus. Faraono vardas Amosis reiškia „Gimė mėnulis". Valdė apie 1550–1525 m. pr. m. e.

Biografija
----------

| Faraono vardai |
| --- |
|  |  |
| **Aa-Cheperu** (*aA-ḫprw*) |
|  |
|  |  |
| **Tut-Mesut** (*tt-mswt*) |
|  |
|  |  |
| **Džes-Tavi** (*ṯs-tAwj*) |
|  |
|  |  |
| **Neb-Pechti-Ra** (*nb-pḥtj-ra*) „Stiprybės valdovas yra Ra" |
|  |
|  |  |
| **Ach-Mes** (*jaḥ-ms*)„Gimęs iš mėnulio" |
|  |
| **Manetonas** | *Amosis* |

Jo tėvas buvo faraonas Taa II, kuris vedė savo seserį – žmoną Ahotep I. Taa II tėvai, Amosio seneliai buvo faraonas Taa I ir karalienė Tetišeri, kurie taip pat buvo brolis ir sesuo. Amosio tėvas mirė kaudamasis mūšyje, tai liudija rastoji jo mumija. Galvoje aptikta kirstinių žaizdų bei buvo sutrupinta dalis veido.

Mirus tėvui, sostą paveldėjo jo vyriausias sūnus Kamosis, tačiau šis po trijų valdymo metų mislingai žuvo. Tada sostą paveldėjo 13 metų Amosis. Įšventintas kaip Neb-Pechti-Re („Stiprybės valdovas yra Ra").

Valdymo laikotarpiu vyko kova su hiksais, Nilos deltos valdovais. Pagal Kimą Riholtą (*Kim Riholt*) 11 valdymo metais Amosis užėmė Heliopolį ir Silą. Manoma, kad po šių įvykių buvo užimta ir hiksų sostinė Avaris. Amosis galiausiai nugalėjo hiksus ir suvienijo šalį. Atstatė Egipto valdžią Nubijos ir Kanaano regionuose. Egiptas pasiekė galybės viršūnę ir susikūrė vad. Naujoji karalystė. Valdant šiam faraonui Tėbų miestas pasiekė iki tol neregėtą galią, kurios neprarado dar keliolika šimtų metų po to.

Pagal Manetoną, Amosis valdė 25 metus, 4 mėnesius. Šią versiją patvirtina įrašai ant akmenų Turoje, kuriuose minimi 22 valdymo metai. Įpėdiniu tapo sūnus Amenhotepas I.

1899 m. rastos Amosio piramidės liekanos Abydose, 1902 m. identifikuotos.

Šeima
-----

Amosis vedė savo seserį Amosę Nefertarę. Amosio vaikai:

* Meritamun – vyriausioji Amosės Nefertarės duktė (mirė jauna);
* Tair – Kasmut duktė;
* Satamun – antroji Amosės Nefertarės duktė (mirė jauna);
* Saamen – vyriausias Amosės Nefertarės sūnus (mirė kūdikystėje);
* Aahotep – trečioji Amosės Nefertarės duktė (tapo karaliene);
* Amenchotepas I – trečiasis Amosės Nefertarės sūnus (tapo faraonu);
* Satkamė – ketvirtoji Amosės Nefertarės duktė (mirė 30-ies);
* Hentameh – Tenthapi dukra;
* Amosė – duktė.

|  |  |  |  |
| --- | --- | --- | --- |
| 

| Ž • A • REgipto faraonai |
| --- |
|  |
| 
**Naujoji karalystė**
**Aštuonioliktoji dinastija**
Amosis →
Amenchotepas I →
Tutmozis I →
Tutmozis II →
Hačepsuta →
Tutmozis III →
Amenchotepas II →
Tutmozis IV →
Amenchotepas III →
Amenchotepas IV →
Smenchkarė →
Tutanchamonas →
Ajas →
Horemhebas |

 |